**แผนปฏิบัติการป้องกันและปราบปรามการทุจริตและประพฤติมิชอบ**

**ประจำปีงบประมาณ พ.ศ.2560**

**หน่วยงาน องค์การบริหารส่วนตำบลกำแพงเซา อำเภอเมือง จังหวัดนครศรีธรรมราช**

**……………….……………………**

**หลักการและเหตุผล**

การทุจริตและประพฤติมิชอบในวงราชการ นับเป็นภัยร้ายแรงต่อประชาชนและประเทศชาติ ที่บ่อนทำลายทั้งเศรษฐกิจ สังคม การเมืองและวัฒนธรรม ตลอดจนส่งผลกระทบต่อการพัฒนาประเทศในทุกๆ ด้าน การทุจริตและประพฤติมิชอบในปัจจุบันได้ทวีความรุนแรง และขยายวงกว้างขึ้นอย่างรวดเร็ว รวมทั้งมีความสลับซับซ้อนจนยากแก่การปราบปรามให้หมดสิ้นไปโดยง่าย จึงจำเป็นอย่างยิ่งที่หน่วยงานราชการจะต้องเร่งดำเนินการแก้ไขปัญหาการทุจริตและประพฤติมิชอบให้หมดสิ้นไป ด้วยการสร้างระบบการป้องกันและควบคุมการปฏิบัติงานภายในให้มีประสิทธิภาพ เพื่อป้องกันการทุจริตและประพฤติมิชอบภายในหน่วยงาน ประกอบกับนโยบายของรัฐบาลที่ประกาศสงครามกับการทุจริตคอร์รัปชั่น

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบ เป็นไปอย่างมีประสิทธิภาพ องค์การบริหารส่วนตำบลกำแพงเซา จึงได้จัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ.2560 ทั้งนี้ได้มุ่งเน้นให้การดำเนินการป้องกันและปราบปรามการทุจริตเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ซึ่งเป็นเรื่องที่สอดคล้องกับ พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖

🞜 **วิสัยทัศน์**

“กำแพงเซาน่าอยู่ มีความรู้ ควบคู่คุณธรรม เป็นเลิศเรื่องการบริหาร สู่มาตรฐานสังคม “กินดี อยู่ดี”

🞜 **พันธกิจ**

1. เร่งพัฒนาสภาพบ้านเมืองและชุมชน
2. ส่งเสริมการศึกษาและพัฒนาคุณภาพทางการศึกษาเพื่อเข้าสู่ประชาคมอาเซียน
3. ส่งเสริมปลูกฝังคุณธรรมและจริยธรรมแก่ครอบครัวและสังคม
4. พัฒนาองค์กรเพื่อความเป็นเลศทางการบริหารจัดการ มีการบริหารจัดการที่ดี
5. เร่งพัฒนาและยกระดับมาตรฐานคุณภาพชีวิตความเป็นอยู่ของประชากร
6. เร่งพัฒนาเศรษฐกิจ เสริมสร้างรายได้และเร่งกระจายรายได้สู่ชุมชน

-2-

**ยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ.2560-2564)**

องค์การบริหารส่วนตำบลกำแพงเซา อำเภอเมือง จังหวัดนครศรีธรรมราช ได้ยึดถือแนวทางตามยุทธศาสตร์ชาติ ว่าด้วยการป้องกันและปราบปรามการทุจริต **ระยะที่ 3 (พ.ศ.2560-2564)** ซึ่งประกอบด้วย 6 ยุทธศาสตร์ ได้แก่

**ยุทธศาสตร์ที่ 1** สร้างสังคมที่ไม่ทนต่อการทุจริต

**ยุทธศาสตร์ที่ 2** ยกระดับเจตจำนงทางการเมืองในการต่อต้านการทุจริต

**ยุทธศาสตร์ที่ ๓** สกัดกั้นการทุจริตเชิงนโยบาย

**ยุทธศาสตร์ที่ ๔** พัฒนาระบบป้องกันการทุจริตเชิงรุก

ยุทธศาสตร์ที่ ๕ ปฏิรูปกลไกและกระบวนการการปราบปรามการทุจริต

ยุทธศาสตร์ที่ ๖ยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศไทย

โดยองค์การบริหารส่วนตำบลกำแพงเซา ได้นำมาจัดทำเป็นแผนปฏิบัติการป้องกันและปราบปรามการทุจริตประพฤติมิชอบ ประจำปีงบประมาณ พ.ศ.๒๕๖๐ เพื่อให้ทุกหน่วยงานนำไปปฏิบัติ ดังนี้

**ยุทธศาสตร์ที่ 1** **สร้างสังคมที่ไม่ทนต่อการทุจริต**

|  |  |  |  |  |  |
| --- | --- | --- | --- | --- | --- |
| **แนวทางตามกลยุทธ์** | **กิจกรรม/โครงการ** | **งบประมาณ** | **เป้าหมายและตัวชี้วัด พ.ศ.2560** | | **ระยะเวลาดำเนินการ** |
| **เป้าหมายกิจกรรม/โครงการ** | **ตัวชี้วัด** |
| ๑.พัฒนาหลักสูตร บทเรียน การเรียนการสอน การนำเสนอและรูปแบบการป้องกันการทุจริตตามแนวทางปรัชญาเศรษฐกิจพอเพียงในการเรียนการสอนทุกระดับ | ๑โครงการดำเนินงานตามโครงการอันเนื่องมาจากพระราชดำริเศรษฐกิจพอเพียง | 10๐,000 | จัดทำโครงการตัวอย่างเกี่ยวกับเศรษฐกิจพอเพียง | ร้อยละ 75 ของกลุ่มเป้า หมายที่เข้าร่วมโครงการ | กุมภาพันธ์ –มีนาคม พ.ศ.๒๕60 |

-3-

**ยุทธศาสตร์ที่ 2** **ยกระดับเจตจำนงทางการเมืองในการต่อต้านการทุจริต**

|  |  |  |  |  |  |
| --- | --- | --- | --- | --- | --- |
| **แนวทางตามกลยุทธ์** | **กิจกรรม/โครงการ** | **งบประมาณ** | **เป้าหมายและตัวชี้วัด พ.ศ.2560** | | **ระยะเวลาดำเนินการ** |
| **เป้าหมายกิจกรรม/โครงการ** | **ตัวชี้วัด** |
| ศึกษาและกำหนดแนวทาง/ขั้นตอนการกำกับติดตามมาตรฐานทางจริยธรรมของนักการเมืองและเจ้าหน้าที่รัฐในทุกระดับ | (1) กิจกรรมการจัดทำประมวลจริยธรรมของข้าราชการการเมืองท้องถิ่น  (2) โครงการอบรมสัมมนาคุณธรรมจริยธรรม  สำหรับผู้บริหาร สมาชิกสภา อบต.  พนักงานส่วนตำบล ลูกจ้างประจำ พนักงานจ้าง | -  30,000 | คณะผู้บริหาร/สมาชิกสภาอบต./ข้าราชการ/ลูกจ้าง/พนักงานจ้าง ทุกคนในสังกัด อบต.  คณะผู้บริหาร/สมาชิกสภาอบต./ข้าราชการ/ลูกจ้าง/พนักงานจ้าง ทุกคนในสังกัด อบต. | คณะผู้บริหาร/สมาชิกสภาอบต./ข้าราชการ/ลูกจ้าง/พนักงานจ้าง มีความรู้ความเข้าใจเพิ่มมากขึ้น  ร้อยละ 75  คณะผู้บริหาร/สมาชิกสภาอบต./ข้าราชการ/ลูกจ้าง/พนักงานจ้าง มีความรู้ความเข้าใจเพิ่มมากขึ้น  ร้อยละ 75 | พฤษภาคม-มิถุนายน ๒๕60  พฤษภาคม-มิถุนายน ๒๕60 |

**ยุทธศาสตร์ที่ ๓** **สกัดกั้นการทุจริตเชิงนโยบาย**

|  |  |  |  |  |  |
| --- | --- | --- | --- | --- | --- |
| **แนวทางตามกลยุทธ์** | **กิจกรรม/โครงการ** | **งบประมาณ** | **เป้าหมายและตัวชี้วัด พ.ศ.2560** | | **ระยะเวลาดำเนินการ** |
| **เป้าหมายกิจกรรม/โครงการ** | **ตัวชี้วัด** |
| การเผยแพร่ข้อมูลข่าวสารที่เกี่ยวข้องกับนโยบาย | (๑)โครงการติดตั้งระบบกระจายเสียงทางไกลอัตโนมัติแบบไร้สาย | - | ประชาสัมพันธ์ทุกครั้งที่มีการตรวจการจ้าง | ร้อยละ 100 | ตุลาคม 2559- กันยายน 2560 |
| (๒) โครงการสนับสนุนศูนย์ข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ | ๑๐๐,๐๐๐ | สนับสนุนศูนย์ข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ | ๑ ครั้ง | ตุลาคม 2559- กันยายน 2560 |

-4-

**ยุทธศาสตร์ที่ ๔**  **พัฒนาระบบป้องกันการทุจริตเชิงรุก**

|  |  |  |  |  |  |
| --- | --- | --- | --- | --- | --- |
| **แนวทางตามกลยุทธ์** | **กิจกรรม/โครงการ** | **งบประมาณ** | **เป้าหมายและตัวชี้วัด พ.ศ.2560** | | **ระยะเวลาดำเนินการ** |
| **เป้าหมายกิจกรรม/โครงการ** | **ตัวชี้วัด** |
| ยกระดับกลไก การกำกับ ติดตามและประเมินผลการป้องกันการทุจริต | กิจกรรมการสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบขององค์การบริหารส่วนตำบลกำแพงเซา | 20,000 | จัดจ้างที่สถาบันที่เป็นกลาง สำรวจ/ประเมินความพึงพอใจ | ประชาชนมีความ พึงพอใจต่อการปฏิบัติหน้าที่ของเจ้าหน้าที ร้อยละ 70 | กรกฎาคม ๒๕60 |
| การพัฒนาศักยภาพบุคลากร | การส่งข้าราชการและเจ้าหน้าที่เข้าร่วมการประชุม อบรมสัมมนา  จำนวน 4 ด้าน ประกอบด้วย  1)ด้านการป้องกันและการปราบปรามการทุจริต  2)ด้านทรัพยากรบุคคล  3)ด้านการเงิน  4)ด้านการตรวจสอบภายใน | ๔๐๐,๐๐๐ | ข้าราชการและเจ้าหน้าทีของ อบต.กำแพงเซา | ไม่น้อยกว่า 3 ด้าน | ตุลาคม 2559- กันยายน 2560 |

**ยุทธศาสตร์ที่** 5 **ปฏิรูปกลไกและกระบวนการปราบปรามการทุจริต**

|  |  |  |  |  |  |
| --- | --- | --- | --- | --- | --- |
| **แนวทางตามกลยุทธ์** | **กิจกรรม/โครงการ** | **งบประมาณ** | **เป้าหมายและตัวชี้วัด พ.ศ.2560** | | **ระยะเวลาดำเนินการ** |
| **เป้าหมายกิจกรรม/โครงการ** | **ตัวชี้วัด** |
| การปรับปรุงระบบการรับเรื่องร้องเรียนของหน่วยงานต่อต้านการทุจริตต่างๆ ให้มีความรวดเร็วเข้าถึงได้โดยง่าย | โครงการปรับปรุงระบบเน็ตเวิร์ต/ระบบสารสนเทศภายในสำนักงาน อบต | ๕๐,๐๐๐ | การจัดข่องทางร้องเรียน/แจ้งเบาะแส/ความคิดเห็น  -ตู้รับข้อร้องเรียน  -จัดส่งข้อร้องเรียนทางไปรษณีย์  -ศูนย์ข้อมูลข่าวสาร อบต.กำแพงเซา  -เว็บไซต์ www.Kampangsao.go.th | จำนวนช่องทางในการรับฟังข้อร้องเรียนการแจ้งเบาะแสการทุจริต  ไม่น้อยกว่า 4 ช่องทาง | ตุลาคม 2559- กันยายน 2560 |

ลงชื่อ..............ไพเราะ เอียดบัว.................

(นางสาวไพเราะ เอียดบัว)

นายกองค์การบริหารส่วนตำบลกำแพงเซา